CELEX: 62018CN0430
Language: ro
Date: 2018-06-29 00:00:00
Title: Cauza C-430/18: Acțiune introdusă la 29 iunie 2018 – Comisia Europeană/Regatul Spaniei

1.10.2018   
            
            
               RO
            
            
               Jurnalul Oficial al Uniunii Europene
            
            
               C 352/17
            
         
      Acțiune introdusă la 29 iunie 2018 – Comisia Europeană/Regatul Spaniei
      (Cauza C-430/18)
      (2018/C 352/22)
      Limba de procedură: spaniola
      
         Părțile
      
      
         Reclamantă: Comisia Europeană (reprezentanți: T. Scharf, J. Rius, G. von Rintelen, agenți)
      
         Pârât: Regatul Spaniei
      
         Concluziile
      
      
                  —
               
               
                  Constatarea faptului că, întrucât nu a adoptat, înainte de 18 septembrie 2016, a tuturor actelor cu putere de lege și a tuturor actelor administrative necesare pentru a se conforma Directivei 2014/92/UE a Parlamentului European și a Consiliului din 23 iulie 2014 privind comparabilitatea comisioanelor aferente conturilor de plăți, schimbarea conturilor de plăți și accesul la conturile de plăți cu servicii de bază (1) sau, în orice caz, întrucât nu a notificat Comisiei toate aceste măsuri, Regatul Spaniei nu și-a îndeplinit obligațiile care îi revin în temeiul articolului 29 alineatul (1) din directiva menționată;
               
            
                  —
               
               
                  obligarea Regatului Spaniei, în conformitate cu articolul 260 alineatul (3) TFUE, la plata unei penalități cu titlu cominatoriu de 48 919,20 EUR pe zi, începând de la data pronunţării hotărârii prin care se constată neîndeplinirea obligației de adoptare sau, în orice caz, de notificare către Comisie a măsurilor necesare pentru a se conforma Directivei 2014/92/UE;
               
            
                  —
               
               
                  obligarea Regatului Spaniei la plata cheltuielilor de judecată.
               
            
         Motivele și principalele argumente
      
      În conformitate cu articolul 29 alineatul (1) din Directiva 2014/92/UE, statele membre trebuie să adopte și să publice, până la 18 septembrie 2016, actele cu putere de lege și actele administrative necesare pentru a se conforma directivei menționate, și să informeze de îndată Comisia în acest sens.
      Întrucât Regatul Spaniei nu a efectuat transpunerea completă a Directivei 2014/92/UE și nu a notificat Comisiei măsurile de transpunere, Comisia a decis să introducă prezenta acțiune în fața Curții.
      Comisia Europeană propune obligarea Regatului Spaniei la plata unei penalități cu titlu cominatoriu de 48 919,20 EUR pe zi, începând de la data pronunţării hotărârii, calculată în funcție de gravitatea și de durata încălcării, precum și de efectul disuasiv în raport cu capacitatea de plată a statului membru respectiv.
      
         (1)  JO 2014, L 257, p. 214.